
COMUNICAT DE PRESA
A inceput campania de vaccinare antigripala
In perioada octombrie – decembrie 2008 se desfasoara Campania de vaccinare antigripala a populatiei, pentru sezonul 2008 – 2009. Campania, care a inceput la data de 8 octombrie 2008, are ca scop vaccinarea gratuita a persoanelor considerate la risc, conform recomandarilor Organizatiei Mondiale a Sanatatii. 

Ministerul Sanatatii Publice a alocat judetului Salaj, intr-o prima transa, 24.200 doze de vaccin antigripal adica 42% din necesarul solicitat in urma catagrafierii populatiei din judet (57.894 doze de vaccin antigripal). A doua transa de vaccin antigripal urmeaza sa fie primita in perioada 17 – 30 octombrie 2008.

Autoritatea de Sanatate Publica Salaj va distribui in teritoriu, cele 24.200 doze de vaccin atigripal. Astfel, in perioada 8 – 9 octombrie, vaccinul se distribuie persoanelor institutionalizate, iar incepand cu data de 10 octombrie vaccinul va fi distribuit cabinetelor de medicina de familie. 

In prima etapa a campaniei de vaccinare, vor fi vaccinate, in limita numarului de doze repartizate, grupele populationale la risc inalt de complicatii cauzate de gripa, dupa cum urmeaza:
· Persoane, adulti si copii, rezidente in institutii de ocrotire sociala, precum si pacientii unitatilor care gazduiesc persoane, de toate varstele, cu afectiuni medicale cronice;

· Adultii si copiii cu afectiuni medicale cronice pulmonare sau cardiovasculare, inclusiv copiii cu astm;

· Adultii si copiii aflati in evidenta cu diagnostic de diabet zaharat;

· Adultii si copiii care au necesitat dispensarizare medicala in ultimul an din cauza unor boli metabolice cronice (altele decat diabetul zaharat), disfunctii renale, hemoglobinopatii sau imunosupresie (inclusiv indusa medicamentos);

· Copiii si adolescentii (6 luni – 18 ani) care au fost supusi terapiei indelungate cu aspirina fiind astfel la risc sa dezvolte sindrom Reye dupa gripa;

· Persoane de toate varstele infectate cu HIV;

· Persoanele cu varsta de peste 65 ani.
Gripa este o boala infectioasa, respiratorie, acuta, foarte contagioasa, produsa de virusul gripal. Face parte dintr-o categorie mai mare de boli virale respiratorii care dau simptomatologie asemanatoare gripei, dar care au evolutie mai usoara. Boala se manifesta prin simptome  respiratorii si fenomene generale, putand evolua uneori spre fenomene grave. Debuteaza brusc, la 1-2 zile de la contactul cu omul bolnav, cu febra 39-40 grade, frisoane, cefalee (dureri de cap), dureri musculare, slabiciune, gat rosu, raguseala pana la pierderea vocii, tuse frecventa, uscata, obositoare, lipsa poftei de mancare, uneori greturi si varsaturi.

In cazul in care resimtiti aceste simptome consultati imediat medicul de familie.

Formele usoare se trateaza la domiciliu, cu repaus la pat, lichide caldute, antitermice (paracetamol), nu se ia acid acetil salicilic (aspirina).

Formele severe si complicate se trateaza in spital.

Reguli generale pentru prevenirea imbolnavirilor cu gripa:

1. Evitarea aglomerarilor umane;
2. Evitarea, pe cat posibil, a contactului cu persoanele bolnave;
3. Spalarea mainilor tot timpul, mai ales dupa suflarea nasului si venirea in contact cu persoane bolnave;
4. Izolarea persoanei bolnave In conditii corespunzatoare de igiena;
5. Bolnavul va folosi batiste igienice in caz de tuse sau stranut;
6. Aerisirea incaperilor sau birourilor, cu mentinerea unei temperaturi de 18-20 grade Celsius;
7. Mentinerea la domiciliu a copiilor bolnavi pentru evitarea transmiterii bolii in comunitate;
8. Evitarea vizitarii bolnavilor sau suspectilor de gripa.

Prevenirea imbolnavirilor cu gripa se face prin vaccinare.

Administrarea vaccinului antigripal este contraindicata la:

1. Persoanele cu manifestari alergice severe la oua

2. Pacientilor cu boli febrile sau orice alte infectii acute, administrarea se va amana pana la vindecarea acestora.

